KYK: 10 plaaslike glansvroue maak stem dik teen geslagsgeweld met kragtige foto's
JY LEES NOU KYK: 10 plaaslike glansvroue maak stem dik teen geslagsgeweld met kragtige foto's
Dit gons oor die nuwe #challengeaccepted- en #womensupportingwomen-uitdagings wat soos ’n veldbrand in die sosiale media versprei. Meer as 7 miljoen vroue het tot dusver wêreldwyd swart-wit foto's van hulself in die sosiale media gedeel as deel van die uitdaging wat onder meer vrouebemagtiging bevorder en stem dik maak teen geslagsgeweld. Hier is 10 plaaslike glansvroue wat ook aan die uitdaging deelgeneem het.
’n Vlaag bekendes het sedert Maandag met swart-wit foto’s in die sosiale media losgebars en kettingboodskappe om ’n swart-wit foto van jouself te deel, het soos ’n veldbrand versprei. Maar hoekom?
Dié sosialemedia-uitdaging is aanvanklik begin om bewustheid te skep oor die geweld en moord teenoor vroue in Turkye. ’n Instagram-gebruiker genaamd @beelzeboobz het op Instagram onthul dat burgers in Turkye daagliks wakker word met nuus dat vroue vermoor is – en die foto’s van die vroue is in swart-wit gepubliseer.
I have received several requests that wanted me to share this as a post as well. So here goes. I hope this will be able to inform people as to what is going on in Turkey and why the black and white photo challenge exists. Thank you all for sharing this information. #blackandwhite #challengeaccepted #womensupportingwomen #mensupportingwomen #istanbulanlasmasiyasatir #blackandwhitechallenge #istanbulsözlesmesiyasatir
In September 2019 het skares in hul duisende in die Kaapse middestad opgeruk om te betoog teen geweld teen vroue en kinders.
Die #womensupportingwomen-uitdaging het plaaslike en oorsese vroue weer ’n platform gegee om stemme te laat hoor teenoor geslagsgeweld teenoor vroue wêreldwyd.
Plaaslike bekendes het hulself tot Instagram gewend om hul sê te sê oor die geweld teenoor vroue en kinders.
Wathint' Abafazi, Wathint' Imbokodo! You Strike A Woman, You Strike A Rock! #Challengeaccepted Let's band together in support of one another:our businesses, our families, our dreams and hopes, our integrity and our Divine gifts. Thank you for the nomination: @Antheahendricksvinova @nathalie @kulsumjeftha #WomenSupportingWomen
A post shared by Jawaahier Petersen (@jawaahier) on Jul 28, 2020 at 2:17am PDT
Die aktrise, wat Kaashifa Mansour in die kykNET-sepie Suidooster vertolk, is onder die bekende plaaslike vroue wat haar stem laat hoor het teen geslagsgeweld in Suid-Afrika.
“Daar is geen plek vir geslagsgeweld en moord op vroue in enige boek, enige heilige boek of enige plek in die samelewing nie. Dit moet stop,” het Jawaahier Woensdag aan Huisgenoot gesê. Haar pleidooi is dat vroue moet saamstaan teen geslagsgeweld en mekaar moet ondersteun.
“My kind is jou kind. Vroue bring lewe in die wêreld. Ons moet eienaarskap neem van ons krag en vir mekaar opstaan. Ons moet saamstaan," vertel die ma van twee.
“Vier vroue is sterker as een, ’n duisend vroue is sterker as vier en 1 miljoen is sterker as ’n duisend,” het sy roerend laat hoor.
#challengeaccepted? @fabiolavenegasorozco #teamfemale ????? ??@zaheer_banderker
A post shared by Monique Rockman (@mo_rockd) on Jul 27, 2020 at 11:45pm PDT
Die Kaapse aktrise, wat deesdae as Joy in die sepie Suidooster te sien is, is onlangs met ’n ATKV-Mediaveertjie bekroon vir haar rol as die speurder Beatrice Mack in die bonatuurlike rilreeks Die spreeus.
Monique het ook ’n pragfoto van haarself in die sosiale media gedeel met die hutsmerk #teamfemale.
Challenge accepted ????#womensupportingwomen • Dankie liefste @marilizedc vir die nominasie!!
A post shared by MINKI (@minkivanderwesthuizen) on Jul 27, 2020 at 11:57pm PDT
Minki is ook onder die vroue wat benoem is om ’n foto te deel. Die ma van drie is deur haar goeie vriendin, die stilis Marilize de Clercq, benoem om ook aan die uitdaging deel te neem. Minki het die mooiste foto van haarself en haar twee oudste dogters, Katerien (7) en Elise (5), gedeel.
Challenge accepted.. Let’s be a shining light to those who find themselves in darkness, let’s lift each other up, let’s leave the gossip, let’s love and listen and support.. I’ve seen women with graceful hearts being torn apart on social media and it breaks my heart.. may we find respectful & understanding ways to differ on opinions and may we all soften our hearts and be kind and understanding when it comes to our fellow sisters.. let’s love and spread light ?? #womenempoweringwomen
A post shared by Sue Duminy (@sueduminy) on Jul 28, 2020 at 1:47am PDT
Sue, vrou van die Protea-krieketster JP Duminy, het ook ’n mooi swart-wit foto van haarself ter ondersteuning van #womensupportingwomen op Instagram gedeel.
“Laat ons ’n lig wees vir dié wat hulself in die duisternis bevind, kom ons lig mekaar op en los die geskinder. Kom ons het mekaar lief, luister en ondersteun mekaar,” het die ma van twee by haar foto geskryf.
Sue het by haar vroulike volgelinge gepleit om hul hart sag te maak wat vroue betref en mekaar te respekteer en gaaf met mekaar te wees.
We are because of others and as women, even more so! Being a working mom of two, soon to be three girls makes me realise the enormous responsibility of showing them that #womensupportingwomen is not just a hashtag or a trend, but a lifetime commitment. That's why I am so excited to offer 50 women a chance to grow with me and to get a chance to further their educations with @getsmarter_online @usb.ed and @uctgraduateschoolofbusiness Each woman selected will get 2 courses worth about R30000. To enter, simply visit my blog, @modernmommyblog and see the latest post. There is a simple Google form to fill in and the applications must be submitted before midnight on the 29th of July (that's tomorrow night, midnight!) #nobackrow #getsmarteronline #lifelonglearning #womeninbusiness #challengeaccepted #workingmom #womenforwomen
Die voormalige Mej. Suid-Afrika, wat tans swanger is met haar en haar man, die ortopediese chirurg dr. Michael Held, se vierde kind, het ook vir vroue gevra om saam te staan teen geweld teenoor vroue en kinders. Jo-Ann het onlangs die geslag van haar vierde kind in die sosiale media bekendgemaak. Sy verwag haar derde dogtertjie.
“As ’n ma van twee, byna drie dogters het dit my laat besef dat #womensupportingwomen nie net ’n hutsmerk of neiging is nie, dis ’n lewenslange toewyding,” het Jo-Ann laat hoor.
#challengeaccepted @fitlikeabos @mische.ig @mmapulet5241
A post shared by Quinne Brown (@quinnebrown) on Jul 28, 2020 at 3:55am PDT
Quinne, wat bekend is as Connie in die sepie 7de Laan, het ook haar foto ter ondersteuning van die veldtog gedeel.
Challenge accepted, I’ve always believed that as women if we band together we can conquer! Thank you @pumzano ???? #ChallengeAccepted
Die beïnvloeder en model Aisha Baker het ook dié uitdaging aanvaar en ’n mooi foto van haarself gedeel. “Ek het nog altyd geglo dat wanneer vroue saamstaan, hulle sal regeer,” het Aisha by haar foto geskryf.
Aisha en haar man, die krieketster Wayne Parnell, het 'n tweejarige seun, Khalid.
Challenge accepted. Thank you @jennabarenblatt for thinking of me! There is no force greater than women supporting women and helping each other navigate life a little better. Thank you @lamellersa for yet again joining me on this mission for @mooimaak_makeovers Season 3! Pictured here: one of @lamellersa most loved products, the Luminesce Brightening Cleanse - an all-time favourite amongst the Mooimaak participants whose skin we have completely transformed! It’s available for under R300 at @dermastoresa. Go forth and glow up! ??♥???
A post shared by Clare Wiese-Wentzel (@clarewiesewentzel) on Jul 28, 2020 at 4:36am PDT
Die TV-aanbieder Clare Wiese-Wentzel het haar vroulike aanhangers ook aangespoor om mekaar te ondersteun.
Clare, wat haar eie mooimaakreeks, Mooimaak met Clare Wiese-Wentzel, aanbied, meen dat daar geen groter dryfkrag is as vroue wat mekaar ondersteun en mekaar op die lewenspad help nie.
#challengeaccepted. Womxn support Womxn. Let's allow ourselves to shine with ALL our Flawed beauty instead of torturing ourselves and others with criticism and hatred. I came to #rise and #shinebright not to pour shade and diminish other Womxn. And I know you did too! Thanks @terzelwilliams pic by @shewolf_tography . . . . #actor #actorslife #stopkillingus #stopbullying #selflove #selfcare #selflove #bereal #donttouchmyhair #wildhairdontcare
A post shared by Rehane Abrahams (@rehaneabrahams) on Jul 28, 2020 at 1:42am PDT
Rehane Abrahams, wat ons ken as die feeks Wendy Newman in die telenovelle Arendsvlei, meen sy is nie hier om ander vroue af te druk nie, maar om hulle helder te laat skyn.
“Kom ons laat onsself toe om bo al ons onvolmaaktheid uit te styg eerder as om onsself te martel en ander vroue te kritiseer,” het Rehane op Instagram laat hoor by 'n pragtige swart-wit foto van haarself.
Meer oor: bekendes| sosiale media| instagram| foto's| geslagsgebaseerde geweld
My hel van huishoudelike geweld – hier’s hulp tydens inperking
Jo Black en dié Jacaranda-omroeper is op ’n missie! So versprei hulle positiwiteit
Jhb-kleinding verloor hare weens infeksie – haar onthulling aan die familie het die internet op hol
'Binnelanders'-ster maak oop oor stryd met velprobleme